Allium

Bawang prei (Allium ampeloprasum utawi Allium porrum) punika kagolong wonten ing génus Allium inggih punika kulawarga bawang. Raosipun punika mèmper kaliyan bawang bombai. Bawang prei punika kathah dipun-ginakaken wonten ing olahan Eropa. Padatanipun dipuntumis wonten ing mentéga dumugi alum sadèrèngipun dipuncampur kaliyan dhaharan sanès. Bawang prei punika kalebet komponèn ingkang wigati wonten ing masakan Perancis ing antawisipun vichyssoise (sup sedhep mawi kentang lan bawang prei) lan ugi sup Skotlandia kados déné bubur Scottish lan cock-a-leekie. Bawang prei punika kalebet salah satunggaling sayuran nasional negeri Wales.

 Habitat 
Allium ampeloprasum dipunwastani minangka tuwuhan asli ing kathah negara ing sakiwa tengenipun Laut Hitam, Laut Adriatik, lan Laut Tengah saking Portugal dumugi Mesir lan Rumania. Wonten ing Ruslan lan Ukraina dipunwastani invansif, kejawi wonten ing Crimea minangka tuwuhan asli. Ugi kalebet tuwuhan asli ing Etiopia, Uzbekistan, Iran lan Irak. Ugi dipunwastani alamiah wonten ing Britania Raya, Irlandia, Ceko, negara-negara Baltik, Bélarus, Azores, Madeira, Canary Islands, Armenia, Azerbaijan, Pakistan, Tiongkok, Australia (sedaya negara bagéyan kejawi Queensland lan Tasmania), Mexico, Dominican Republic, Puerto Rico, Haiti, Amerika Serikat (wewengkon kidul-wetan California, New York, Ohio lan Illinois), Galápagos, sarta Argentina.Flora of North America v 26 p 238, ''Allium ampeloprasum'BONAP (Biota of North America Program) floristic synthesis, ''Allium ampeloprasum'Flora of China v 24 p 200, Allium porrumAltervista, Schede di Botanica

 Galèri 

 Pirsani ugi 
 godhong bawang

 Rujukan 

 Pranala njawi 
 PROTAbase on Allium ampeloprasum
 Allium ampeloprasum in Guernsey 
 Allium ampeloprasum in the USA
 Plants For a Future database
 Flora of Israel Online

Kategori:Sayuran
Kategori:Tuwuhan
Kategori:Allium